**TIRGUS IZPĒTE**

**“Individuālās pārnēsājamās videokameras iegāde Balvu novada pašvaldības policijai”**

**(ID Nr. BNP TI 2024/101)**

1. **Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, [dome@balvi.lv](mailto:dome@balvi.lv) |
| Pasūtītājs, kura vajadzībām tiek veikta tirgus izpēte | **Balvu novada pašvaldības policija**,  Reģ.Nr.40900023388,  Bērzpils iela 1A, Balvi, Balvu nov., LV-4501 |
| Kontaktpersona saistībā ar tirgus izpētes priekšmetu | Balvu novada pašvaldības policijas priekšniece Rita Kravale, mob.28365100 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Dace Ločmele, mob.26415767, e-pasts: [dace.locmele@balvi.lv](mailto:dace.locmele@balvi.lv) |
| Pasūtītāja darba laiks | no pirmdienas līdz ceturtdienai plkst.8.30-17.00 |

1. **Tirgus izpētes priekšmets:**
   1. Individuālās pārnēsājamās videokameras iegāde Balvu novada pašvaldības policijai, atbilstoši Tehniskajai specifikācijai (skat. 1.pielikumu).
   2. Pretendents nevar iesniegt piedāvājuma variantus.
   3. Galvenais CPV kods: 35125300-2 (Drošības kameras)
2. **Piedāvājuma izvēles kritērijs:** zemākā cena (EUR bez PVN).
3. **Līguma izpildes vieta:** Sporta iela 1, Balvi, Balvu nov., LV-4501.
4. **Līguma izpildes termiņš:** 3 (trīs) mēnešu laikā no līguma noslēgšanas. Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie ir objektīvi pamatoti.
5. **Garantijas laiks:** videokamerai – atbilstoši ražotāja noteiktajam, bet ne mazāk kā 24 (divdesmit četri) mēneši pēc līguma izpildes nodošanas-pieņemšanas akta parakstīšanas.
6. **Līgumcena:** cenā jāiekļauj visi ar līguma izpildi saistītie izdevumi, t.sk., visi nodokļi, nodevas, administratīvās izmaksas, transporta izdevumi, piegādes vai iekārtu iespējamie sadārdzinājumi u.c. cenu izmaiņas, kā arī tādas izmaksas, kas nav minētas, bet bez kurām nebūtu iespējama kvalitatīva līguma izpilde.
7. **Apmaksas nosacījumi:** 30 (trīsdesmit) dienu laikā pēc nodošanas-pieņemšanas akta abpusējas parakstīšanas un atbilstoša rēķina saņemšanas. Līguma darbības laikā, apmaksas kārtība nevar tikt mainīta.
8. **Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.
9. **Prasības pretendentam:**
   1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
   2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .
   3. Piedāvājums jāparaksta paraksttiesīgai personai.
   4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) Pārbaude tiek veikta tikai pretendentam, kuram tiks piešķirtas līguma slēgšanas tiesības.
10. **Iesniedzamie dokumenti:**
    1. Tehniskā specifikācija/ Tehniskais piedāvājums (skat. datni *“1\_pielikums\_Teh\_spec\_Teh\_pied\_kamera”*).
    2. Ražotāja tehniskā specifikācija, nodrošinot tulkojumu valsts valodā, kas apliecina pretendenta piedāvātā videokameras atbilstību pasūtītāja izvirzītajām prasībām, kā arī ja ražotāja tīmekļvietnē ir pieejama piedāvātās videokameras tehniskā specifikācija – 1.pielikuma “Tehniskā specifikācija/ Tehniskais piedāvājums” veidlapā norāda preces ražotāja interneta adresi (hipersaiti), kur var pārbaudīt pretendenta piedāvātās videokameras atbilstību iepirkuma tehniskās specifikācijas prasībām.
    3. Finanšu piedāvājums (skat. 2.pielikumu).
    4. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
    5. Ārvalstīs reģistrētām personām:
       1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;
       2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.

1. **Piedāvājuma iesniegšanas datums, laiks, vieta, veids:**
   1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **04.12.2024., plkst.11.00**.
   2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**
   3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 12.1.punktā norādītajam piedāvājumu iesniegšanas termiņam.
   4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: [dome@balvi.lv](mailto:dome@balvi.lv) , vēstules tēmā norādot: *“Piedāvājums tirgus izpētei ar ID Nr. BNP TI 2024/101”*.
   5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

* pretendenta nosaukumu un adresi;
* pasūtītāja nosaukumu un adresi;
* atzīme ar norādi: *Tirgus izpētei “Individuālās pārnēsājamās videokameras iegāde Balvu novada pašvaldības policijai”, ID Nr.BNP TI 2024/101.* *Neatvērt līdz 04.12.2024., plkst.11.00”*.

1. **Līgumu slēdz:** pasūtītājs, kura vajadzībām tiek veikta tirgus izpēte.
2. **Papildus informācija:**
   1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
   2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
      1. pagarina piedāvājumu iesniegšanas termiņu;
      2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
      3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .
   3. Pasūtītājam nav pienākums veikt pilnīgi visas 14.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 14.2.punkta apakšpunktos norādītās darbības.
   4. Ja pasūtītājam, secīgi veicot 14.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
   5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
   6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
   7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
   8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.
   9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.
   10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
   11. Par jebkuru informāciju, kas ir konfidenciāla, pretendentam jābūt īpašai norādei.
   12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
3. **Rezultātu paziņošana:**
   1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
      1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;
* līgumcenu bez PVN;
  + 1. ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
    2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.

1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājs garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija/ Tehniskais piedāvājums;

2.pielikums – Finanšu piedāvājums

1.pielikums

Tirgus izpētei

“Individuālās pārnēsājamās videokameras

iegāde Balvu novada pašvaldības policijai”

(ID Nr. BNP TI 2024/101)

**TEHNISKĀ SPECIFIKĀCIJA**

**I Vispārīgās prasības**

1. Individuālās pārnēsājamās videokameras iegāde Balvu novada pašvaldības policijai.
2. Garantijas laiks videokamerai – atbilstoši ražotāja noteiktajam, bet ne mazāk kā 24 (divdesmit četri) mēneši pēc līguma izpildes nodošanas-pieņemšanas akta parakstīšanas.
3. Piegādātājs nodrošina garantijas laikā nekvalitatīvas vai līguma noteikumiem neatbilstošas videokameras apmaiņu pret kvalitatīvu videokameru, vai veic garantijas remontu.
4. Piegādātājs, pēc videokameru piegādes un uzstādīšanas:
   1. nodod pasūtītājam videokameras:
      1. tehnisko dokumentāciju (t.sk., atbilstības deklarācijas);
      2. garantijas apliecību un noteikumus (nodrošinot tulkojumu latviešu valodā);
      3. lietošanas instrukciju (nodrošinot tulkojumu latviešu valodā);
   2. veic pasūtītāja darbinieku instruktāžu par videokameras tehniskās ekspluatācijas noteikumiem un ražotāja garantijas noteikumiem.

**II Videokameras tehniskās prasības**

**Skat. datni “1\_pielikums\_Teh\_spec\_Teh\_pied\_kamera”**

2.pielikums

Tirgus izpētei

“Individuālās pārnēsājamās videokameras

iegāde Balvu novada pašvaldības policijai”

(ID Nr. BNP TI 2024/101)

**FINANŠU/ TEHNISKAIS PIEDĀVĀJUMS**

**“Individuālās pārnēsājamās videokameras iegāde Balvu novada pašvaldības policijai”**

**(ID Nr. BNP TI 2024/101)**

**Skat. datni “2\_pielikums\_Finanšu piedāvājums”**